বীরভূমের নানুরে গোষ্ঠী কোন্দল, মাথা ফাটল কেষ্ট অনুগামীদের

মনা বীরবংশী, বীরভূম: বীরভূমের (Birbhum) নানুরে শাসকদ্বন্দ্ব (TMC) অব্যাহত। ফের কেষ্ট অনুগামী (Anubrata Mondal) তৃণমূল কর্মী সমর্থকদের মেরে মাথা ফাটিয়ে দেওয়ার অভিযোগ। কাজল (kajal Sheikh) অনুগামীদের মারধরে মহিলার মাথা থেকে ঝরছে রক্ত।

রক্তাক্ত অবস্থায় দুজন কেষ্ট অনুগামী নানুর থানার দ্বারস্থ। থানায় অভিযোগ দায়ের। অভিযোগ অস্বীকার কাজল অনুগামীদের। বীরভূমের নানুর থানার বাইতারা গ্রামের ঘটনা।

আরও পড়ুন: আগামীকাল থেকেই আবহাওয়ার পরিবর্তন, বৃষ্টিতে ভিজবে এই জেলাগুলি

বীরভূমের নানুর ব্লকের ন’নগর কড্ডা অঞ্চলের বাইতরা গ্রামের বাসিন্দা তৃণমূল কর্মী সমর্থক কেষ্ট অনুগামী তাহেরা বিবি, শেখ মবু অভিযোগ করেন, তার বাড়ির উপর দিয়ে বিদ্যুতের তার নিয়ে যাচ্ছে। সেটা আপত্তি করাই। আমরা কেষ্ট অনুগামী হিসেবে পরিচিত বলেই কাজল অনুগামীরা বাড়িতে এসে চড়াও হয়। মারধর করে। মেরে মাথা ফাটিয়ে দিয়েছে। হাসিল খান, নাসির খান, এই দুই কাজল অনুগামী নেতৃত্বে মারধর করা হয়। যদিও পুরো ঘটনায় অভিযোগ অস্বীকার কাজল অনুগামীদের।

পুরো ঘটনায় নানুর থানার পুলিশ তদন্ত প্রক্রিয়া শুরু করেছে। এখনো কেউ গ্রেফতার বা আটক হয়নি।

২৬ বিধানসভা নির্বাচনের আগে কাজল ও কেষ্ট অনুগামীদের মধ্যে দ্বৈরথ বাড়ছে। একে অপরের বিরুদ্ধে মারধরের অভিযোগ আসছে। দিন দিন তপ্ত হয়ে উঠছে নানুর। বিশেষ করে শাসক দ্বন্দ্বে। বিধানসভা নির্বাচনের আগে বাম জামানার মত শাসকের গৃহ যুদ্ধে আবারও কি অশান্ত হবে নানুর ? চাপা আতঙ্কে নানুরের বাসিন্দারা।